Suupiste, mis valmis pärast  lootusetult külmkapiuksest sissevaatamist. Kummaline kui hästi sellised mõnikord õnnestuvad! Need snäkid lõhnavad küll pigem sõpradele korraldatud õhtusöögi kui koduse näkitsemise järele.         Väga õhukeselt viilutatud suitsuvorsti (või salaamit)  1 dl kompotiananassi  1 dl maitsestamata toorjuustu (muidugi võid ka maitsestatud  varianti kasutada - nt küüslauguga)  basiilikut    1. Eelsoojenda ahi kuni 110C. Kata ahjuplaati küpsetuspaberiga (mina kasutasin selle asemel silikoonmatti) ning lao vorstilõigud plaadile. Küpseta ahjus umbes 12 minutit krõbedaks (aga mitte kõrbenuks, eks?)  2. Võta vorstilõigud ahjust ning lase neil köögipaberil nõrguda.  3. Toorjuustukreem. Püreesta ananass koos toorjuustuga ja ongi kõik.  4. Serveeri toorjuustukreemi jahtunud suitsuvorstilõikudel ning puista peale basiilikut  (soovitavalt värsket).       Krõbe, kreemjas, soolane, vürtsikas, eksootiline, magus - vastuolulisus mängib siin hea rolli ning samas on puhtad maitsed komplimendiks nii ihule kui hingele.